קייזה

קייזה ריי אלסטד (באנגלית: Kiesa Rae Ellestad; נולדה ב-16 בינואר 1989), הידועה בשם הבמה קייזה (באנגלית: Kiesza), היא זמרת-יוצרת ורב-נגנית קנדית. ב-2017, היא הייתה מעורבת בתאונת דרכים בטורונטו, וסבלה מפציעות קשות שחייבו אותה לקחת מספר שנים חופש בשביל להחלים.

 קורות חייה 
קייזה נולדה בקלגרי, קנדה.
כשהייתה בת 13, קייזה הלכה למחנה קיץ, והמשיכה ללכת עד שהייתה בת 16. כשהייתה בת 16, לקחה חלק בתוכנית של החברה לאימון מפרשים וחיים . מאוחר יותר היא הפכה למדריכת שייט בבית הספר לשייט גלנמור בשנת 2007. שנה לאחר מכן הצטרפה למילואים של הצי המלכותי הקנדי יחד עם אחיה, והפכה ל- NavCom (Communicator Naval). זה היה בזמן שהייתה בצוותים בודדים של חיל הים שהיא לימדה את עצמה לנגן בגיטרה.

בינתיים, היא נכנסה לתחרות מיס תבל קנדה . היא הצהירה כי זמנה בחיל הים הניע אותה למסור 4,500 תקליטורים לחיילים קנדיים שמשרתים באפגניסטן ב-2008. קייזה התאמנה בג'אז בסטפס, ובתיאטרון. היא התאמנה גם כבלרינה, אך בשל פציעה בברך בגיל 15, היא סיימה את קריירת הבלט שלה. כשהייתה בת 18, היא כתבה את שירה הראשון, כדר להביע את רגשותיה, לאחר שהוריה החליטו להתגרש. באותה שנה, שירה הושמע לראשונה ברדיו.

 תאונת דרכים 
ניק קריוון, מ-Toronto Star , דיווח כי קייזה הייתה מעורבת בתאונת דרכים ב-2017 בטורונטו, כאשר רכב אובר התנגש עם מונית. הוא דיווח כי חלק מההחלמה שלה, ממה שהיא תיארה כ-"פגיעה מוחית טראומטית", מחייב אותה להישאר בחדר חשוך למשך חצי שנה.

 קריירה 
 2006–2013: תחילת הקריירה 
ממוזער|קייזה מופיעה בפלאזה האולימפית במרכז העיר קלגרי, יולי 2007
ב-2005, נבחרה קייזה להופיע בשידור חי בתוכנית הרדיו Folk Routes של טום קוקסוורת' בתחנת הרדיו CKUA . זמן קצר לאחר מכן התקבלה למכללת סלקירק  בנלסון , קולומביה הבריטית. במכללה היא למדה נגינה על קלידים, שירה ונגינה על גיטרה. מאוחר יותר, היא קיבלה מלגה ממכללת ברקלי למוזיקה. לאחר מכן, ב-2010, היא נסעה לניו יורק בשביל לקדם את הקריירה המוזיקלית שלה. אף על פי שהתחילה בעיקר כזמרת פולק, היא שינה את המקצב שלה כאשר התחילה לעבוד בניו יורק, יחד עם המפיק המוזיקלי רמי סמיר עפוני. ב-2010. היא נבחרה להופיע בחגיגות יום קנדה בכיכר טרפלגר בלונדון מול 30,000 איש.

ב-2012, היא הוציאה את הסינגל הראשון שלה, "Oops". בריאיון שנתנה ב-2014, היא אמרה כי הסינגל נכתב כבדיחה.

ב-2013, היא הייתה אחד מהכותבים של הסינגל "Triggerfinger" של הלהקת הנורווגית, דאנקיבוי . היא כתבה גם עבור אמנים אחרים, כמו ריהאנה, קיילי מינוג ואיקונה פופ.

 2014–2016: Sound of a Woman 
ממוזער|קייזה במינכן, 2015
ב-11 באפריל 2014, הוציאה קייזה את הסינגל "Hideaway". הווידאו קליפ הנלווה לסינגל יצא ב-26 באפריל 2014. הווידאו קליפ ספג ביקורת חיובית מצד המגזין Idolator. ג'ון ג'נטיל, מרולינג סטון, כינה את הסגנון "מרשים". קייזה דיווחה לרולינג סטון שהיא התקשתה ביצירת הווידאו קליפ, בין השאר מפני ששברה צלע ממש לפני הצילומים, ו-"לא יכלה לזוז חודש שלם אחר כך ". מאוחר יותר, הסינגל הופיע ב-BBC Radio 1. הסינגל, בשיאו, הגיע למקום הראשון במצעד הסינגלים הבריטי.

זמן קצר לאחר שהוציאה את "Hideaway", קייזה הוציאה וידאו קליפ חדש לגרסת הכיסוי שלה לשיר "What Is Love" של האדאוויי. מייק בל, מ-Calgary Herald , התייחס לגרסתה לשיר באומרו: "קאבר מדהים לשיר הדאנס של האדאוויי מ-1993, ". היא הוציאה גם גרסה מואטת, עם וידאו קליפ שמראה אותה ואחרים מגלים לאט לאט שהם עירומים, בשביל להביע "רגשות גולמיים".

ב-8 באוגוסט 2014, הוציאה את הסינגל "Giant in My Heart". השיר, בשיאו, הגיעו למקום הרביעי במצעד הסינגלים הבריטי.

ב-4 באוקטובר 2014, הוציאה, בשיתוף פעולה עם סקרילקס ודיפלו את הסינגל "Take Ü There". מאוחר יותר, היא הייתה אחת מכותבי השיר "Go All Night" של גורגון סיטי, בשיתוף פעולה עם ג'ניפר הדסון.

ב-11 בספטמבר 2015, הוציאה, בשיתוף פעולה עם דוראן דוראן, את השיר "Last Night in the City".

היא כתבה מספר שירים עבור ריהאנה. היא גם הייתה אחת מכותבי השיר "I'm in It with You" של לורן.

 2017: Dearly Beloved 
ב-6 בינואר 2017, קייזה הוציא את הסינגל "Dearly Beloved". הווידאו קליפ של השיר, שהציג אותה עם גיטרה לבנה, פורסם באותו יום ביוטיוב. לדבריה, השיר והחומר העתידי שלה קיבלו השראה מ-"חברתה הטובה אליס [שנפטרה] לפני כמעט שנה וחצי". ב-17 במרץ 2017, היא הוציאה, בשיתוף פעולה עם פיטבול, את הסינגל "We Are Strong". במקביל, היא הוציאה, בשיתוף פעולה עם סרון , את הסינגל "Ain't No Party".

 2019–הווה: לאחר תאונת הדרכים 
לאחר הפסקה של שנתיים בעקבות תאונת דרכים שהותירה אותה עם פגיעה מוחית טראומטית, קיזה הוציאה את הסינגל הבא שלה, "Sweet Love", וחזרה להופיע ביוני 2019. המגזין Paper, התייחס לסינגל החדש כאל "תערובת של ז'אנרים". ב-2020 הוציאה את אלבום האולפן השני שלה, Crave.

על פי המגזין Paper, קייזה עובדת על מחזמר.

 מיזמים אחרים 
ממוזער|קייזה בחנות של פנדי, שנפתחה במאי 2014
ב-2014, נבחר קייזה להיות הדוגמנית לקו משקפי אופנה חדש בשם "Color Block" על ידי הקמעונאית פנדי. היא הופיעה בסרטון תדמית שצולם על ידי רות הוגבן. בסרטון, "נראית קייזה מטיילת על הליכון על רקע קו רקיע צבעוני, תוך כדי [שהיא] שרה ועוטה את משקפי השמש הצבעוניים עם המסגרת הכפולה." קייזה הודיעה כי היא מתכננת להוציא את קו האופנה שלה בשם "SteamPop", איפשהו ב-2014.

 דיסקוגרפיה 
אלבומי אולפן
 2008: Kiesza
 2014: Sound of a Woman
 2020: Crave

מיני-אלבומים
 2014: Hideaway
 2018: Weird Kid
 2020: Dark Tales

 סיבובי הופעות 
הופעות
 2018: Sound of a Woman Tour

 כמופע חימום 
 2014: Demi World Tour
 2020: The Artemis Tour

 פרסים ומועמדויות 
שנהפרס קטגוריהעבודה מועמדת תוצאה 2014 פרסי הווידאו קליפים הבריטים הווידאו קליפ הפופי הטוב ביותר - בינלאומי"Hideaway"  פרסי המוזיקה של MTV אירופההווידאו קליפ הטוב ביותר האמן העולה הטוב בותרעצמה ההופעה הטובה ביותר השנה האמן הקנדי של השנה  פרסי המוזיקה של ה-BBC שיר השנה "Hideaway" פרסי הווידאו קליפים של MTV הכוריאוגרפיה הטובה ביותר  2015 פרסי ECHO אמנית הרוק/פופ בינלאומי "Sound of a Woman"  האמן העולה הבינלאומי  פרסי ג'ונו סינגל השנה "Hideaway"  הווידאו קליפ של השנה  אמן הפורץ דרך של השנהעצמה  שיר הדאנס של השנה "Sound of a Woman"  פרסי המוזיקה של Youtube 50 אמנים גדולים ביותר והופעות ביוטיובעצמה  פרסי MTVU כיסוי וודי  חתום עם וודי "Take Ü There" (יחד עם Jack Ü)  פרסי מוזיקת הרדיו הקנדית הקבוצה הטובה ביותר או האמן היחיד: CHR "Hideaway"  הקבוצה הטובה ביותר או האמן היחיד: AC  פרסי המוזיקה המערבית הקנדית שיר האלקטרוני / דאנס של השנה  פרסי מוזיקת הדאנס הבינלאומית שיר האוס / גראז' / דיפ האוס הטוב ביותר  הווידאו קליפ הטוב ביותר  שיר ראפ / היפ הופ / טראפ דאנס הטוב ביותר "Take Ü There" (יחד עם Jack Ü)  האמן הפורץ הטוב ביותר (סולו)עצמה iHeartRadio MMVAs הווידאו קליפ של השנה"Giant in My Heart"  EDM / דאנס הטוב ביותר  הבאז הקנדי הטוב ביותר"Sound of a Woman" 

 קישורים חיצוניים 



 הערות שוליים 

קטגוריה:אמנים הידועים בשם במה
קטגוריה:זמרי פופ קנדים
קטגוריה:קנדים ממוצא סקוטי
קטגוריה:זמרות-יוצרות קנדיות
קטגוריה:זמרות קנדיות
קטגוריה:זמרות פופ קנדיות
קטגוריה:רקדניות קנדיות
קטגוריה:בוגרי מכללת ברקלי למוזיקה
קטגוריה:דוגמניות קנדיות
קטגוריה:רב-נגנים
קטגוריה:פזמונאיות
קטגוריה:פזמונאיות קנדיות
קטגוריה:קנדיות שנולדו ב-1989